**Ministru kabineta noteikumu projekta “Grozījumi Ministru kabineta 2017. gada 13. jūnija noteikumos Nr. 324 “Noteikumi par oficiālās statistikas veidlapu paraugiem sociālo pakalpojumu un sociālās palīdzības jomā un veidlapu aizpildīšanas un iesniegšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2017. gada 13. jūnija noteikumos Nr. 324 “Noteikumi par oficiālās statistikas veidlapu paraugiem sociālo pakalpojumu un sociālās palīdzības jomā un veidlapu aizpildīšanas un iesniegšanas kārtību”” (turpmāk – noteikumu projekts) mērķis ir uzskaitīt un atspoguļot statistikā izmaiņas sociālās palīdzības jomā, saistībā ar veiktajām izmaiņām normatīvajā regulējumā.Paredzēts, ka noteikumu projekts stājas spēkā vispārējā kārtībā, nosakot, ka šī noteikuma projekta 1.3. apakšpunkts stājas spēkā 2022. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020. gada 22. septembra sēdes protokola Nr.55 38.§ 31. punktā Labklājības ministrijai tika dots uzdevums mēneša laikā pēc likumprojekta “Grozījumi Sociālo pakalpojumu un sociālās palīdzības likumā” pieņemšanas Saeimā, sagatavot ar to saistītos normatīvos aktus un iesniegt izskatīšanai Ministru kabinetā kā Ministru kabineta lietu. Minētais likumprojekts Saeimā pieņemts 2020. gada 24. novembrī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu, ka Sociālo pakalpojumu un sociālās palīdzības likumā (turpmāk – likums) veiktās izmaiņas par sociālajiem pakalpojumiem un sociālo palīdzību tiktu atspoguļotas Ministru kabineta 2017. gada 13. jūnija noteikumos Nr. 324 “Noteikumi par oficiālās statistikas veidlapu paraugiem sociālo pakalpojumu un sociālās palīdzības jomā un veidlapu aizpildīšanas un iesniegšanas kārtību”(turpmāk -noteikumi Nr.324) ir nepieciešams veikt grozījumus oficiālās statistikas veidlapu paraugos.Ar grozījumiem likumā, kas stājas spēkā 2021.gada 1.jnavārī, tiks noteikts, kādi ir sociālās palīdzības pabalstu veidi (garantētā minimālā ienākuma pabalsts, mājokļa pabalsts, pabalsts atsevišķu izdevumu apmaksai un pabalsts krīzes situācijā), sociālās palīdzības pabalstus saņems mājsaimniecībās dzīvojošas personas.Ar noteikumu projektu tiek grozīti šādi oficiālo statistikas veidlapu paraugi: 1) Veidlapas "Pārskats par sociālās palīdzības sniegšanu pašvaldībā \_\_\_\_.gada \_\_\_\_\_\_\_\_\_\_\_\_\_ " paraugs. Šī veidlapa papildināta ar informāciju par pirmajām un pārējām personām mājsaimniecībā. Šāda informācija tiks saņemta par personām, kuras saņem garantētā minimālā ienākuma pabalstu (turpmāk - GMI), par personām kurām ir spēkā trūcīgas personas statuss, par personām, kurām pārskata mēnesī ir spēkā maznodrošinātas personas statuss. Pārējie sociālās palīdzības pabalsti ir sadalīti divās daļās: pabalsts atsevišķu izdevumu apmaksai un pabalsts krīzes situācijā. Pārskatu iesniedz līdz pārskata mēnesim sekojošā mēneša piecpadsmitajam datumam, tiek izmantoti pašvaldību sociālā dienesta dati, kuri iesniegti Valsts sociālās politikas monitoringa informācijas sistēmā (turpmāk - informācijas sistēma SPOLIS). Informācija tiek uzkrāta atbilstoši oficiālās statistikas programmas 1.tabulas 9.13. apakšpunktam.2) Veidlapas "Pārskats par sociālajiem pakalpojumiem un sociālo palīdzību pašvaldībā \_\_\_\_.gadā" paraugs.Visā veidlapā tiek mainīti šādi rādītāji “ģimenes” uz “mājsaimniecības”, “personas ģimenēs” uz “personām mājsaimniecības”, mērvienība “ģimeņu skaits” uz mērvienību “mājsaimniecību skaits”. Šajā veidlapā tiek pievienota un mainīta informācija šādās tabulās:1.3. tabulā apkopota informācija par sociālā dienesta (bez sociālo pakalpojumu sniedzējiem institūcijās, kuras ir sociālā dienesta struktūrvienības) darbinieku kvalifikācijas paaugstināšana pēdējo triju gadu laikā; 1.5. tabulā apkopota informācija par sociālā dienesta sociālā darba pakalpojuma noslogotību, vai šis pakalpojums tiek pirkts kā ārpakalpojums, un cik daudz līdzekļi ir izlietoti šī pakalpojuma nodrošināšanai;3.1.0.1. tabulā apkopota informācija par pamata sociālās palīdzības pabalstiem (GMI pabalsts, mājokļa pabalsts ), kur tiks apkopota informācija par unikālajām personām, kuras saņēma kādu no pamata sociālās palīdzības pabalstiem, izlietotajiem līdzekļiem, kā arī vidējo pabalsta lielumu un vidējo pabalsta saņemšanas ilgumu;3.1.2. tabula papildināta ar jaunu dalījumu pirmās personas mājsaimniecībā un pārējās personas mājsaimniecībā; 3.1.3. tabulā apkopota informācija par personām, kas saņem GMI pabalstu, GMI pabalstam izlietotie līdzekļi, vidējie GMI pabalsta lielumi un vidējais GMI pabalsta saņemšanas ilgums;3.1.4. tabulā apkopota informācija par mājokļa pabalstu;3.2. tabulā apkopota informācija par pabalstu krīzes situācijā.;3.2.2. tabulas kārtas numurs un nosaukums nomainīts ar šādu kārtas numuru un nosaukumu - “4. Citi ārējos tiesību aktos noteiktie pabalsti - sociālās garantijas bāreņiem un audžuģimenēm”, papildus tiek papildināta sadaļa “pabalsts audžuģimenei – kopā” ar jaunu sadaļu “atlīdzība par audžuģimenes pienākumu (īsāks par mēnesi) veikšanu” kurā tiks apkopota informācija par izlietotajiem līdzekļiem, personu un mājsaimniecību skaitu.;5. tabulā apkopota informācija par atbalstu daudzbērnu ģimenēm. Informācija tiek uzkrāta atbilstoši oficiālās statistikas programmas 1.tabulas 9.3., 9.8. un 9.11. apakšpunktam. 3) Veidlapas "Pārskats par ilgstošas sociālās aprūpes un sociālās rehabilitācijas pakalpojumu sniegšanu \_\_\_\_.gadā" paraugs. Šis pielikums tiek papildināts ar jaunu 2.1.1. tabulu, kurā apkopota informācija par pilngadīgo personu aprūpes līmeņiem, aprūpes līmeņi ir aprakstīti likuma 20. pantā. Informācija tiek uzkrāta atbilstoši oficiālās statistikas programmas 1.tabulas 9.9. apakšpunktam.Paredzētās izmaiņas oficiālās statistikas pārskatos dos iespēju atspoguļot veiktās izmaiņas normatīvajos aktos, kuras stājas spēkā no 2021.gada 1.janvāra, un harmonizēt informācijas uzskaiti atbilstoši jau spēkā esošajiem normatīvajiem aktiem (Sociālo pakalpojumu un sociālās palīdzības likums, Noteikumu projekts "Noteikumi par mājsaimniecības materiālās situācijas izvērtēšanu un sociālās palīdzības saņemšanu" (minētais projekts izskatīts 2020. gada 17. decembra ministru kabineta sēdē)). Iesniedzot noteikuma Nr.324 2.1. apakšpunktā minēto pārskatu par 2020. gada decembri, izmanto līdz 2020. gada 31. decembrim apstiprināto veidlapas paraugu.Noteikuma projekta 1.2. apakšpunkta veidlapa tiks iesniegta elektroniski Valsts sociālās politikas monitoringa informācijas sistēmā no Pašvaldību lietojumprogrammas SOPA . Veidlapu par 2021. gada janvāri iesniegs 2021. gada februārī. Līdz ar to ir pietiekošs laiks, lai informācijas sistēmas tiktu uzlabotas.Iesniedzot noteikuma Nr.324 2.2. apakšpunktā minēto pārskatu par 2020. gadu, izmanto līdz 2020. gada 31. decembrim apstiprināto veidlapas paraugu.Lai nodrošinātu, ka pārskatu iesniedzējiem būtu laiks uzkrāt šī noteikuma projekta 1.3. apakšpunktā minēto informāciju un uzlabotu informācijas sistēmas, noteikuma projekta 1.3. apakšpunkts stājas spēkā 2022. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Noteikumu projekts ir izstrādāts saskaņā ar Statistikas likuma 11. pantu, kā arī ņemot vērā Ministru kabineta noteikumi Nr. 691 ”Noteikumi par Oficiālās statistikas programmu 2021. – 2023. gadam” (turpmāk – oficiālā statistikas programma) norādītos oficiālās statistikas datus sociālo pakalpojumu un sociālās palīdzības jomā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Labklājības ministrija, Centrālā statistikas pārvalde, Pašvaldību sociālie dienesti, ilgstošās sociālās aprūpes un sociālās rehabilitācijas institūcijas |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Lai apkopotu nepieciešamo informāciju oficiālās statistikas veidlapās, administratīvais slogs paliek nemainīgs. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  16 230 |  0 | 0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 16 230 | 0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 16 230 | 0 |  0 | 0 |  0 |  0 |  0 |
| 2.1. valsts pamatbudžets |  16 230 |  0 | 0 |  0 |  0 |  0 |  0 |
| 2.2. valsts speciālais budžets |  0 |  0 | 0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 | 0 |  0 |  0 |  0 |
| 3.1. valsts pamatbudžets |  0 |  0 |  0 | 0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Lai ieviestu normatīvā regulējuma izmaiņas informācijas sistēmās, kas ir iesaistītas oficiālas statistikas pārskatu datu apstrādē, pārskatu ģenerēšanā un konsolidēšanā, ir nepieciešams veikt izmaiņas IT sistēmās: 1) Valsts sociālās politikas monitoringa informācijas sistēmā (SPOLIS) izmaiņu pieprasījuma vajadzību definēšana, programmēšanas darbu izstrāde, testēšana, ieviešana produkcijā 10 132,06 EUR (240 cilvēkstundas 34,89 *EUR* noslēgtā līguma ietvaros noteiktā stundas cena x 21% PVN = 10 132,06 *EUR* (ar PVN)); 2) Pašvaldību lietojumprogrammas SOPA funkcionalitātes izmaiņām (SOPA funkcionalitātes jaunu datu atlases procedūru izstrāde, jaunu pabalstu grupu ieviešanu, jaunās atskaites veidlapas izstrāde SOPA mēneša un gada pārskatu lietotāju instrukcijas papildināšana; izstrādāto papildinājumu uzstādīšana uz visiem pašvaldību SOPA serveriem) – 6 098,40 EUR (84 cilvēkstundas x 60,00 *EUR* noslēgtā līguma ietvaros noteiktā stundas cena x 21% PVN 6 098,40 *EUR* (ar PVN)). Kopējās izmaksas Valsts sociālās politikas monitoringa informācijas sistēmas (SPOLIS) un Pašvaldību lietojumprogrammas SOPA funkcionalitātes izmaiņu nodrošināšanai veido 16 230,46 *EUR* (ar PVN).Labklājības ministrijas pamatbudžeta apakšprogrammas 97.01.00 “Labklājības nozares vadība un politikas plānošana” ERAF projekta „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” ietvaros veikto kapitālo ieguldījumu uzturēšanas izdevumu segšanai 2021.gadā plānots finansējums 75 902 EUR apmērā, no kuriem tiks segti izdevumi 16 230 EUR apmērā par informācijas sistēmu papildinājumiem normatīvā regulējuma ieviešanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par plānotajām izmaiņām oficiālās statistikas pārskatos tika informēta Latvijas Pašvaldību savienība, biedrība “Latvijas Pašvaldību sociālo dienestu vadītāju apvienība”.Atsevišķa sabiedrības līdzdalība un komunikācija par noteikumu projektu nav paredzēta. Stājoties spēkā noteikumu projektam, pašvaldību sociālie dienesti un ilgstošās sociālās aprūpes un sociālās rehabilitācijas institūcijas tiks informētas par izmaiņām un to, kā pareizi aizpildīt pārskatus. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Latvijas Pašvaldību savienība, biedrība “Latvijas Pašvaldību sociālo dienestu vadītāju apvienība” nav iesnieguši iebildumus vai rekomendācijas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija, Centrālā statistikas pārvalde, pašvaldību sociālie dienesti, ilgstošās sociālās aprūpes un sociālās rehabilitācijas institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav. |

Labklājības ministrs R.Petraviča

`

Buhanovskis, 67021670

zanis.buhanovskis@lm.gov.lv